钦定古今图书集成/历象汇编/岁功典/第051卷 > 《江南志书》 > 怀宁县
## 钦定古今图书集成/历象汇编/岁功典/第051卷 > 《江南志书》 > 怀宁县

“五月五日，人家各以菖蒲、艾叶悬门户，小儿以雄黄、
朱砂点额，羽士用五色纸折符牌，缝小儿衣背上，妇
女系五彩丝于臂”，云“辟兵疫。”习水者制龙舟，竞渡于
江，轻疾如飞，岸上观者如堵。临水台榭楼阁，少长咸
集，置酒纵观。亦有坐轻舠画船，结彩为饰，中流箫鼓
与龙舟上下者，皆极欢而罢。暮以色线缚角黍，投之
江中，以祠三闾大夫。城市乡村，皆家饮菖蒲、雄黄酒。
又日晡时，妇人以水浸残花掷街头，云“送赤眼神。”